b'\n_START_ARTICLE_\nMie\xc5\xbei\xc5\xa1kiai\n_START_SECTION_\nAjalugu\n_START_PARAGRAPH_\nK\xc3\xbcla on esimest korda mainitud aastal 1554. Aastal 1584 mainiti esimest korda kirjalikult selle nimega alevit. Aastal 1634 oli selle nimega asulaid kaks - \xc3\xbcks neist alev ja teine k\xc3\xbcla. Umbkaudu aastal 1700 rajati sinna m\xc3\xb5is. XVIII sajandil rajati k\xc3\xbclasse kabel, mille asemele aastal 1782 ehitati puidust kirik. Aastal 1784 hakkas selle juures tegutsema kihelkonnakool. XIX sajandi teisel poolel rajati Mie\xc5\xbeiskiaisse m\xc3\xb5isale kuuluvad vesiveski ja k\xc3\xb5rts. Aastal 1909 sai sealsest kirikust kihelkonnakirik. Aastal 1916 alustati vana kirikuhoone asemele uue ehitamist, see valmis aastal 1920._NEWLINE_Aastaks 1923 oli alevis 125 elanikku, k\xc3\xbclas aga 328 elanikku. K\xc3\xbcla nimeks oli kas Me\xc5\xa1kai v\xc3\xb5i Mie\xc5\xa1kiai. K\xc3\xbclas olid nii vesiveski kui tuulik, seal tegutsesid saekaater ja meierei. XX sajandi esimesel poolel alev ja k\xc3\xbcla liideti. Teise maailmas\xc3\xb5ja ajal h\xc3\xa4vitati sealne juudi kogukond. Kuni aastani 1959 oli Mie\xc5\xbeiskiai kohaliku kolhoosi, hiljem aga sovhoosi keskasula.'